# Lääne-Harju valla Kogukonnakomisjoni töörühma koosoleku protokoll

Aeg: 18.04.2024, kell 18.00-20.15

Koht: Paldiski, volikogu saal

Külalistena: Jaanus Saat, Elo Paluoja (Põhja-Eesti päästekeskus), Käti Teär-Riisaar

Koosolekut juhatas Heiki Hõimoja, protokollis Krista Maaro

Päevakava:

1. Vallavanema lühike sõnavõtt Klooga laskevälja talumistasude osas

2. Päästeameti esindaja Elo Paluoja räägib kogukonna kriisiplaanist.

3. Ülevaade komisjoni liikmete reisist Brüsselisse

4. Rubriik "Siin me oleme"- Lehola ja Lohusalu

5. Koha peal algatatud teemad

6. Järgmise koosoleku toimumise aeg.

Kokkuvõte:

1. Sel aastal on taluvustasude kogusumma 120 000 eurot. Taotlusi saavad esitada juriidilised isikud ja piirkond peaks jääma 3 km raadiusesse harjutusväljakust.

Rahastatud on toidujagamis kappide paigutamist Padisele, Kloogale ja Leholasse. Taotlused on esitatud Vasalemma lasteaia madalseiklusrajale, Klooga madalseiklusrajale, Laulasmaa lasteaia hoovile, Keila- Joa mänguväljakule, Kloogaranna võrkpalliväljakule ja infostendile.

* Maeru tee?
* Sellele on eraldi rida eelarves.
* Kaua taotluste vastuvõtt avatud on?
* Kuni rahad on jagatud.
* Kas see kolme kilomeetri raadius jääbki?
* Nii on Kaitseministeeriumi poolt kirja pandud. Me ei aja selle koha pealt näpuga järge. Nagu näete on ka Keila-Joa esitanud taotluse. Võtame taotlused vastu, vaatame üle ja teeme otsused.
* Kellele kuulub Kloogal Aedlinna tee. Seal on tohutu suur auk tee peal.
* Tee kuulub vallale. Võtame teadmiseks ja vaatame mis teha annab.

2. Kliima on muutumas (jäävihmad, kuiv ja põud= tulekahjud, sõltuvus elektrienergiast). Kasu kriisiks ettevalmistamisest= magan rahulikult.

Kriisiplaan:

Arusaam – ohud, võimekused, vajadused, võimalused.

Plaan – Millal? Kes? Mida?

Ettevalmistus – psühholoogiline, vahendid, varud, teadmised, oskused, teavitus.

Kogukonnad saavad ise ära kaardistada suurema abivajadusega inimesed ning selle kuidas infot jagatakse ja üksteisele teada antakse.

Esimesed 24 tundi kriisiabi ei anta. Kriisiplaani eesmärk on kogukonna rahuldav toimimine ilma välise abita.

Kogukondades on nende endi hinnangul enim puudu esmaabi andmise oskusega inimesi. Esmaabi andmise oskus võiks olemas olla igal inimesel.

* Kas päästeamet teeb tasuta esmaabi koolitusi?
* „Päästeamet esmaabikoolitusi ei paku, seda teeb Punane Rist. Tasuta koolitusi ei paku keegi.
* „Kõrgendatud valmisolekuga bensiinijaamad, mida see tähendab? Kas eraisik saab ka kasutada?“
* Esmajärjekorras teenindatakse operatiivautosid. Eraisikutele jagatakse limiteeritud koguseid. G4S hakkab valvama.
* Kui palju on meie vallas kergsuskeskusi?
* Lääne-Harju vallas kergsuskeskusi ei ole.

Lääne-Harju vallas KOV-i tasandil kriisiplaan töötab, kogukonnad pole aktiivsed.

**!** MTÜ-del on võimalik KÜSK-st taotleda raha kogukonna kriisivalmiduse tõstmiseks (meie valla MTÜ-dele eraldatav summa u 9000 eurot kokku). Kutsuge julgelt Päästeamet oma kogukonda kriisiplaanist rääkima.

3. H. Hõimoja tegi ettekande rühma kogukonnakomisjoni liikmete õppereisist Brüsselisse.

* Kes otsustas selle kes reisile läheb?
* Ettepanek tuli vallast.
* Kas komisjoni eelarvest ka raha reisi peale raha kulutati.
* Ei. Reis toimus Marina Kaljuranna kutsel ja tema poolt kaeti ka reisikulud.
* Miks sellest komisjonis eelnevalt ei räägitud?
* Reisi etteteatamise aeg oli lühike. Edaspidi oleme korrektsemad.

4. LEHOLA – Kunagi oli Leholas külaselts, hetkel kogukonnaliikumist ei ole. Külas pole kogukonnatuba, võimalus on vajadusel koos käia raamatukogus. Leholast on alguse saanud lauamängude laenutamine raamatukogudest. Oleme projektidesse kaasanud noori, toimib toidujagamise kapp. Jõulude ajal korraldasime pensionäride soovil neile jõulupeo.

Probleemidena võib välja tuua rahva madala kogukondliku huvi ja maantee äärse bussipeatuse, kus eelmisel aastal hukkus liiklusõnnetuses laps.

LOHUSALU – Lohusalu eakad otsustasid teha oma MTÜ. Kokku on külas kolm seltsi. Suvel saame kokku männi all, talvel Reketi baaris. Plaan on teha kogukonna maja ja väikepaadi sadam. Vähemalt korra kuus käime Keilas teatris.

5. - Tahan öelda, et Leholas on aktiivseid ühistuid. Loodud on prügimaju. Tegelikult on mul küsimus kuidas parandada liiklusohutust maanteedel, külasisestel teedel? Kuidas me saaks omalt poolt midagi teha?

* Kutsuda maanteeameti esindaja, kes selgitaks nende põhimõtteid.
* Külas kihutatakse, keset küla ristmik ja seal laste mänguväljak. Kuidas muuta olukorda turvalisemaks?
* Vallale kuuluvatel teedel saab kogukonna soove arvestades liiklust korraldada. Riigiteedel on keeruline. Alustada omavalitsusega otse dialoogi.

**Otsustati kutsuda Transpordiametist esindaja tutvustama nende põhimõtteid riigiteedel liikluspiirangute seadmisel jne.**

* Tulemas on „Teeme ära“ talgud. Kellel plaanis talguid korraldada palun registreerige need talgulehel.

**Järgmine kogukonnakomisjoni koosolek toimub16. mail, kell 18.00 Paldiskis.**

Oma kogukonna tegevusi tutvustavad esindajad Vasalemmast ja Kurksest.